b'\n_START_ARTICLE_\nCasa l\'Abella\n_START_SECTION_\nDescripci\xc3\xb3\n_START_PARAGRAPH_\nLa pastisseria est\xc3\xa0 situada a la cantonada de la pla\xc3\xa7a de l\'\xc3\x80ngel amb el carrer de la Baixada de la Llibreteria formant xamfr\xc3\xa0. S\'organitza amb tres obertures a la Baixada de la Llibreteria una de les quals \xc3\xa9s una porta d\'acc\xc3\xa9s, un aparador al xamfr\xc3\xa0 i l\'acc\xc3\xa9s principal a la pla\xc3\xa7a de l\'\xc3\x80ngel. L\'edifici on est\xc3\xa0 ubicada \xc3\xa9s un gran edifici, actualment un hotel, amb la fa\xc3\xa7ana principal a la pla\xc3\xa7a i les dues fa\xc3\xa7anes laterals afrontades a la Baixada de la Llibreteria i al carrer de Jaume I._NEWLINE_A l\'exterior conserva els tancaments de les obertures amb el nom de l\'establiment i diversos productes en els vidres esgrafiats: "Bomboner\xc3\xada", "Pasteler\xc3\xada", "La Colmena" i la tarja circular sobre l\'aparador del xamfr\xc3\xa0 decorada amb un rusc d\'abelles, icona de la botiga. Els aparadors estan tots emmarcats amb fusta sobre un s\xc3\xb2col d\'obra i coronats per una cornisa d\'obra, motllurada i de for\xc3\xa7a volada que ocupa tot l\'espai de la botiga, formant una corba al xamfr\xc3\xa0._NEWLINE_De l\'espai interior, ocupat en gran part pels prestatges i taulells moderns, destaca l\'estructura de fusta que emmarca els mobles i els miralls que es troba al llarg de tots els murs perimetrals.\n_START_SECTION_\nHist\xc3\xb2ria\n_START_PARAGRAPH_\nEl primer propietari de l\'establiment va ser Rosendo Abella, nom pel qual tamb\xc3\xa9 era conegut es trobava situat davant de l\'actual pastisseria. El 1872 la fam\xc3\xadlia Costa va comprar el negoci i es van traslladar al lloc actual tot canviant-li el nom per La Colmena. Posteriorment va anar canviant de propietaris fins a l\'adquisici\xc3\xb3 per part de Josep i Francesc Roig Manobens el 1927. L\'estructura de l\'establiment actual va ser encarregada el 1950 per Josep Maria Roig amb el disseny de C\xc3\xa9sar Martinell.'